Polpetta con il sugo: Οι κεφτέδες με σάλτσα της γιαγιάς Δωροθέας
Οι κεφτέδες με σάλτσα που έφτιαχνε η γιαγιά της Δωροθέας Μερκούρη με την πλούσια γεύση, την ζουμερή υφή και παραδοσιασή νοστιμιά.
500 γρ. κιμάς μοσχαρίσιος, από ελιά, 70 γρ. ψίχα ψωμιού, μουλιασμένη σε λίγο φρέσκο γάλα (περίπου 1 φλιτζ. τσαγιού) και καλά στυμμένη, 2 αυγά, 2 σκελίδες σκόρδο, πολύ ψιλοκομμένες, 2 κουτ. γλυκού ελαιόλαδο, 50 γρ. παρμεζάνα Ρετζιάνο, τριμμένη, 2 κουτ. σούπας ψιλοκομμένος μαϊντανός, αλάτι, φρεσκοτριμμένο πιπέρι, 3 κουτ. σούπας ελαιόλαδο, 600 γρ. πασάτα (πουρές ντομάτας), 80 ml νερό, αλάτι, φρεσκοτριμμένο πιπέρι, 5-6 φύλλα φρέσκου βασιλικού
Για να φτιάξουμε τις polpetta con il sugo della nonna Dorotea ξεκινάμε ανακατεύοντας σε μπολ όλα τα υλικά για τους κεφτέδες. Ζυμώνουμε καλά με τα χέρια μας και πλάθουμε μικρούς κεφτέδες βάρους περίπου 20 γρ. ο καθένας, ώστε να μαγειρευτούν γρήγορα.Σε φαρδιά κατσαρόλα ζεσταίνουμε το ελαιόλαδο σε χαμηλή φωτιά και ροδίζουμε τα κεφτεδάκια (χωρίς να τα αλευρώσουμε) για μερικά λεπτά από όλες τις μεριές. Δεν τα τηγανίζουμε, θέλουμε απλώς να πάρουν χρώμα εξωτερικά. Προσθέτουμε την πασάτα, το νερό, τον βασιλικό και αλατοπίπερο, ανακατεύουμε προσεκτικά τη σάλτσα και αφήνουμε να πάρει μία βράση.Χαμηλώνουμε τη φωτιά και σιγομαγειρεύουμε για 15-20 λεπτά, μέχρι οι κεφτέδες να γίνουν και να δέσει ελαφρά η σάλτσα. Δεν ανακατεύουμε, για να μη διαλυθούν τα κεφτεδάκια, απλώς σείουμε μερικές φορές την κατσαρόλα.
Αυγά,Μοσχαρίσιος κιμάς,Ντομάτα,Ιταλική Κουζίνα